Dragatuš, 22. 6 . 2020

PROTOKOL KORONAVIRUS ENOTE VRTCA PRI OŠ DRAGATUŠ

- Ob prihodu otroka v vrtec prinesete starši v vrtec podpisano Izjavo staršev pred vstopom otroka v vrtec.

- Starši spremljate zdravstveno stanje otroka in v primeru, da zboli, obvestite vrtec in otroka NE pripeljete v vrtec. **V vrtec prihajajo zgolj popolnoma zdravi otroci.**

- Ob ponovni vključitvi otroka v vrtec (po preboleli bolezni ali krajši odsotnosti) morate ponovno podpisati Izjavo staršev pred vstopom otroka v vrtec.

ZDRAVSTVENE OMEJITVE

Razširjeni strokovni kolegij (RSK) za pediatrijo je opredelil zdravstvene omejitve za otroke za vrnitev v vrtec ob ponovnem odprtju (Priloga 3). V primeru, da je v družini, v istem gospodinjstvu drug otrok, mladostnik ali odrasla oseba, ki ima zdravstvene omejitve, otroku odsvetujemo vrnitev v vrtec. Starši naj se posvetujejo z izbranim osebnim zdravnikom – specialistom pediatrije oz. izbranim osebnim zdravnikom – specialistom splošne oz. družinske medicine.

VZGOJNE SKUPINE

*Skupine so oblikovane na podlagi Pravilnika o normativih za opravljanje dejavnosti predšolske vzgoje.* V največji možni meri bomo upoštevali priporočila NIJZ*.* Vzgojne skupine se bodo nahajale v ločenih prostorih. Mešanje skupin bo minimalno in le zjutraj do 7.00 in popoldan po 15.00.

Dejavnosti se bodo izvajale znotraj iste skupine v istem prostoru. Vsaka skupina uporablja svoje toaletne prostore.

*V času počitnic se bodo oblikovale tedenske skupine, ki se ne bodo mešale od 7.00 do 15.00. (Priloga - protokol jutranjega in popoldanskega združevanja).*

PROTOKOL OB PRIHODU IN ODHODU OTROK V VRTEC / IZ VRTCA

**V območje vrtca lahko vstopate le zdravi in z zaščitno masko.**

**Ob vstopu v zgradbo vrtca si morate obvezno razkužiti roke.**

**Prihod v vrtec in predaja otrok**

Ob vstopu na območje vrtca si nadenite masko. Če bo za vstop v vrtec potrebno počakati, se postavite v vrsto v razmaku 1,5 metra.

Ob vstopu v vrtec si razkužite roke (otrokom po navodilih NIJZ ne razkužujemo rok). Pri vratih vas bo pričakala delavka vrtca, ki vas bo usmerila v ustrezno igralnico.

V prostorih vrtca (garderobi) bosta, glede na prostorsko situacijo, le dva starša in otroci, zato se boste starši na vhodu izmenjali (toliko, kot jih vrtec zapusti, toliko jih lahko vstopi).

Rezervna oblačila naj otrok prinese s seboj kot običajno. S seboj naj ima tudi plastično vrečko, v katero lahko damo umazana in morda mokra oblačila za pranje doma.

**Prvo starostno obdobje (otroci iz skupine ŽOGE)**

Starši se po vstopu odpravite v garderobo svojega otroka, kjer se otrok preobuje. Pospremite ga do vrat igralnice, kjer ga prevzame strokovna delavka. Stavbo zapustite po najkrajši možni poti in se ne zadržujte na hodnikih vrtca.

**Drugo starostno obdobje (otroci iz skupin MEDVEDKI, GOSENICE)**

Starši se po vstopu odpravite v garderobo svojega otroka, kjer se otrok preobuje. Pred odhodom do igralnice si otrok v umivalnici roke umije z milom (počakate ga pred sanitarijami). Nato otroka pospremite do igralnice, kjer ga prevzame strokovna delavka skupine. Stavbo zapustite po najkrajši možni poti in se ne zadržujte na hodnikih vrtca.

Dodatna navodila:

* Vsi otroci morajo biti v vrtcu do 8.00, ko je predviden zajtrk.
* Prepovedano je prinašanje igrač od doma. Izjema so ninice, ki jih bodo otroci lahko imeli le pri počitku. Ob prihodu jih, v vrečki – označeni z imenom, izročite vzgojiteljici.

**Odhod iz vrtca:**

V vrtec pridite z masko ter si ob vstopu v stavbo razkužite roke.

Pojdite do igralnice, kjer se nahaja vaš otrok. Vzgojiteljica vam bo predala otroka.

Prevzem otroka opravite čim hitreje, čakanje in posedanje po garderobah vrtca je prepovedano.

Kar je možno, starši uredite telefonsko ali preko e-naslovov. V kolikor to ni mogoče, svoj prihod v vrtec najavite po telefonu. V vrtec vstopajte tako, da pred vhodnimi vrati vrtca po telefonu pokličete osebo, h kateri ste namenjeni.

Otroka naj v vrtec pripelje zgolj ena oseba, ki je popolnoma zdrava. Svetujemo naj otroka pripelje v vrtec odrasla oseba iz istega gospodinjstva. Uporabo javnega prevoza do vrtca in iz njega odsvetujemo, če je mogoče priti drugače.

IGRA NA PROSTEM

Otroci iz skupine ŽOGE uporabljajo zunanje igrišče pred igralnico, otroci iz skupine MEDVEDKI uporabljajo levo stran igrišča pred šolo, otroci iz skupine GOSENICE pa uporabljajo desno stran igrišča. Igrišče je popoldan zaklenjeno.

PRIPOROČILO POVZETO PO DOKUMENTU

- Higienska priporočila za vrtce v času epidemije covid-19 (NIJZ)

[**https://www.nijz.si/sites/www.nijz.si/files/uploaded/vrtci\_s\_prilogami.pdf**](https://www.nijz.si/sites/www.nijz.si/files/uploaded/vrtci_s_prilogami.pdf)

- Priporočila za ravnanje ob sumu/pojavu koronavirusa v vzgojno-izobraževalnih zavodih (okrožnica MIZŠ z dne 16. 6. 2020)

Priloge:

* Izjavo staršev pred vstopom otroka v vrtec
* Zdravstvene omejitve otrok ali članov družine
* Protokol *jutranjega in popoldanskega združevanja*
* Protokol ravnanja ob sumu/pojavu koronavirusa v enoti vrtca pri OŠ Dragatuš
* Priporočila za ravnanje ob sumu/pojavu koronavirusa v vzgojno-izobraževalnih zavodih (okrožnica MIZŠ z dne 16. 6. 2020)

Pripravili: Silva Nagode in Barbara Šuštarič Stanislav Dražumerič,

 ravnatelj